লুফথানসা এয়ারলাইন্স এর যাত্রা শুরু হয় ১৯২৬ সালে বার্লিনে জার্মান এয়ার হানসা (১৯৩৩ সাল হতে এটি জার্মান লুফথানসা নামেই বেশি পরিচিত হয়) প্রতিষ্ঠার মাধ্যমে৷ এয়ারলাইন্সটি ১৯৪৫ সাল পর্যন্ত জার্মানির জাতীয় বিমান সংস্থা ছিলো৷ নাৎসী বাহিনী পরাজিত হওয়ার পর বিমানসংস্থাটির সকল সার্ভিস স্থগিত করা হয়৷ নতুন একটি জাতীয় বিমানসংস্থা প্রতিষ্ঠার লক্ষ্যে ১৯৫৩ সালের ৬ জানুয়ারী জার্মানির কোলনে একটি কোম্পানি লুফটেগ প্রতিষ্ঠিত হয়৷ কোম্পানিটির অনেক কর্মীই পূর্বের লুফথানসাতে কর্মী হিসাবে ছিলেন৷ পশ্চিম জার্মানি তখন পর্যন্ত তার আকাশপথ ব্যবহারের অনুমতি পায়নি৷ তাই নতুন এয়ারলাইন্সটি কখন তার কার্যক্রম শুরু করতে পারবে, তা জানা ছিলো না৷ তা সত্ত্বেও ১৯৫৩ সালে লুফটেগ কোম্পানিটি চারটি কনভেয়ার সিভি-৩৪০এস এবং চারটি লকহীড এল-১০৪৯ সুপার কনস্টালেশন এর অর্ডার দেয় এবং হামবুর্গ এয়ারপোর্টে একটি রক্ষণাবেক্ষন কেন্দ্র স্থাপন করে৷ ১৯৫৪ সালে লুফটেগ জার্মান মার্ক ৩০,০০০(বর্তমানে প্রায় ৬৮,০০০ ইউরো) এর বিনিময়ে পূর্বের জার্মান লুফথানসার নাম ও লোগো ব্যবহারের অনুমতিপ্রাপ্ত হয়৷[২] এভাবেই পরবর্তীতে এটি লুফথানসা এয়ারলাইন্স হয়ে উঠে৷

১৯৫৫ সালের ১ এপ্রিল লুফথানসা দেশের অভ্যন্তরে ফ্লাইট পরিচালনার অনুমতি লাভ করে৷ প্রথমদিকের গন্তব্যস্থলগুলো ছিলো হামবুর্গ, ফ্রাঙ্কফুর্ট, কোলন, মিউনিখ ইত্যাদি শহর৷

ইতিহাস
মালিকানা
কোডশেয়ার চুক্তি
গন্তব্যস্থলসমূহ